
ui EST, mittit Me ad vos, ut evellam et destruam 
et disperdam et dissipem et aedificem et plan- 
tem (1). Ex huius divinae missionis conside* 
ratione proh quanta laetitiae aeque ac timo- 
ris argumenta Nobis oboriuntur! Quo enim 
gaudio exultare debemus, cum scribimus ad No- 
stras amantissimas oves, quas aeternus Pastor 
suo pretioso sanguine redemptas. Nobis nil tale 
merentibus regendas, pascendas, atque ad ae- 
tcriiu pascua ducendas inscrutabili suae Sapien- 
tiae iudicio concredere est dignatus? ad dilectissimam 
Nobis Sponsam , descendentem Nobis de coelo a Deo 
quam in hac solemni Nostrae Consecrationis die Ipse 

(1) Et. III . 14. ler. I. 10. 

Divinus Spiritus per Summum Pontificem Pium IX. sa- 
cro ac indissolubili foedere Nobis coniunctam voluit? 
Cuius tanto Nos inflammavit amore ut pro illa et pa- 
rentes dulcissimos et fratres carissimos et Nostra omnia 
relinquere, et omnes quantumvis improbos labores susci- 
pere atque perferre, ipsam denique vitam proiicere, Deo 
adiuvante, non dubitemus. 

Haec tamen dum scribentes animo revolvimus, et 
quadam dulcedine, immo incredibili voluptate perfundi 
ac gestire videmur, non pauca simul Nobis ante mentis 
oculos formidinis argumenta obversantur. Obversatur 
Episcopalis dignitas, cuius onus angelicis bumeris for- 
midandum, atque Augustini sententia, nonnisi caritate 
urgente suscipiendum, tot tantisque vexatur incommodis, 
tot tantisque difficultatibus ac periculis undique est cir- 
cumseptum, ut Cbrysoslomus divino lumine fretus, af- 
firmare non sit veritus, se non arbUrari inter Episcopos 
inultos esse (jui salvi fiant, sed multo plurcs qui pereant , 
quia saepe non propriis, sed peccatis damnantur alienis, 
quae non impedienda curoriii/ ■(!) : quippe quod onus 
Pastoribus datum boc est, ut sicut duces et gregis recto- 
res constituuntur, ita non de sua tantummodo vita, sed 
de universo grege in aeterni ludicis conspectu strictis- 
simam rationem sint reddituri. Obversatur etiam ingenii 
Nostri tenuitas. Nostra fere iuvenilis actas tantae digni- 
tati parum matura, scientiarum cognitio non exquisita, 

(1) Uom. III. in Act. 

nulla fere humanarum rerum experientia, in primis vero 
omnium illarum virtutum inopia, quas Apostolus scri- 
bens ad Titum et Timotheum, in perfecto Pastore requi- 
rit. Obversantur denique tristissima haec tempora, in 
quibus infinita prope hominum agmina insanienti Sa- 
pientia intumescentium, atque philosophorum nomen si- 
bi arrogantium, os suum in coelum ponere, sacratissima 
ac divinissima quaeque pessumdare, ac ipsam Catholi- 
cam Religionem funditus evertere, omnibus eflraenis 
animi cupiditatibus habenas relaxare, familias, populos 
ac regna permiscere atque hominum genus in aeternum 
exitium per summam audaciam, seu verius per diabo- 
licam impietatem pertrahere connituntur. 

Inter tot talesque timoris causas, inter tot formidan- 
das hostium acies, num animum despondebimus? num 
terga turpiter vertemus? Absit, absit. Qui Nos ad hanc 
Ecclesiam regendam vocabit, et sapiens est et potens. 
Ipse linguas infantium facit disertas, et velut ludens in 
orbe terrarum , ad ostensionem virtutis suae , infirma 
mundi quandoque eligit, ut confundat fortia. Ipse , qui 
parvulos in umbra tabernaculi sui absconditos educens 
in latitudinem, in cathedra seniorum sedere facit. Ipse 
erit, et haec est spes Nostra in sinu Nostro, qui opus istud 
quod in Nobis coepit, confirmabit quoque, et idem Ipse 
dignanter perficiet. Quamvis enim in terris Nos homines 
ad clavum Ecclesiarum assideamus, Ipsum tamen invi- 
sibili manu gubernacula tractare firmissime tenendum 

a* 

est, et Ipsum adhuc in puppi Petri sedentem ventis et 
mari imperare, qui eo quod maneat in aeternum, sem- 
piternum habet sacerdotium, Jesus Christus heri et ho- 
die, ex quo omnis sufficientia est. 

Sub tanto Duce ac potentissime Rectore non est No- 
bis desperandum, non timendum, sed tantum intelligen- 
dum Nobis est. Nos constitutos vigiles ad custodiam 
templi, operarios ad salutem Israel , Dei adiutores ad 
consummationem Sanctorum, in opus ministerii, in ae- 
dificationem corporis Christi ; et ideo numquam dormien- 
dum, sed dies noctesque Nobis vigilandum , ut a grege 
Nobis concredito foris sint lupi vespertini et canes, foris 
culpes quae demoliuntur vineas, foris homo qui super- 
seminat zizania. Quod officium ut perfecte a Nobis adim- 
pleatur, nunc voce, nunc scriptis, nunc hortando, nunc 
monendo, nunc comminando, opportune et importune 
excitandi sunt coadiutores Nostri in custodiendo grege 
Nobis commisso, ut oves pro viribus tueantur, nullam- 
que perire sinant. 

Ad hoc Nos urget caritas Christi, et ideo primum 
Vos appellamus, illustrissimi utriusque Capituli Cano- 
nici. Vestris animis fixa atque recondita haerere existi- 
mamus illa Carthusiani gravissima verba: se ideo dici 
Canonicos, quoniam regularem et rectam tenentur ducere 
vitam, vitiorum obliquitates vitando (I). Respondeat ita- 
que (ut hactenus respondisse laetamur) respondeat vel in 

(1) De Tiia Canonic. 

posterum vita vestra titulo, respondeat nomini: estote vita 
et moribus, ut estis nomine Canonici. Si inter ministros 
sacrorum caeteris honore et dignitate praeitis, incum- 
bite ut morum sanctitate, vitae innocentia et scientia- 
rum splendore sic antecellatis, ut vos Nostros consilia- 
rios, adsessores, et senatum esse, iure meritoque dicti- 
temus. Mementote singulare pondus dignitatis sobriam a 
turbis gravitatem, et severam vitam sibi vindicare. Me- 
mentote etiam quod Psalmodia est vox Ecclesiae.... cae- 
lestis Beipublicae in commune proposita functio (1); et 
quod septem Canonicarum Horarum officia, quasi septem 
Baptismatum lavacra, in sanctae Ecclesiae sunt gremio 
constituta (2). Mementote, vos non pro una civitate, sed 
pro universo terrarum orbe legatos intercedere, depre- 
catoresque esse apud Deum, ut hominum omnium non 
viventium modo sed etiam mortuorum peccatis propitius 
liat: ac proinde ex intimo affectu arrectaque mente in 
solum Deum, nocturnum hoc diurnumque vestrae servi- 
tutis pensum exsolvite: maledictus enim qui facit opus 
Domini negligenter (5). llaec recogitantes eritis semper 
praeparati ad tentationem, et vos non homines sed an- 
gelos divinas laudes in terris concelebrantes, se quodam- 
modo et audire et cernere ebristiana plebs arbitrabitur. 

Quibus vero verbis vos, fratres carissimi, coadiutores 
nostri animarum rectores, vos, inquam, Parochi, com- 

(I) Basilius in Prootm. psalm. 

(j) Petrus Damiao. de nor. Can. 

[3, Icr. XLVIII, 10. 

pellabimus ? Contemplamini quid sit populo sancto prae- 
esse, et considerate quale sit divinis sacramentis insistere. 
Vestrum est pascere gregem vobis concreditum. Eja mini- 
sterium vestrum fideliter obire pergite, inspicientes in 
exemplar quod nobis monstratum est, in Jcsum Christum, 
qui erat docens quotidie in templo, et praedicationis ver- 
ba nec indignis nec ingratis subtrahebat (\). Memineritis 
quod in Ecclesia Dei non sunt omnes videntes nec recte 
ambulantes, sed accedentes ad verbum Dei sanantur (2). 
sicut accesserunt ad Jesum caeci et claudi in templo, et 
sanavit eos. Agnoscite ergo vos Fidei magistros non ali- 
ter summo Pastori gratos fore, quam si omni studio ca- 
veatis, tit rationales oves recte curentur et bene habeant (3). 
Si ergo vultis vos Christo commendatos esse , curam ha- 
bete ovium illius, publicam quaerite utilitatem, fratrum 
vestrorum saluti prospicite; nullum enim officium Deo 
carius hoc est (4). Heu! quot pastores populorum ini- 
quitate damnantur, si cos aut ignorantes non erudiunt , 
aut peccantes non arguunt (5)! Verum super omnia 
gregem pascite exemplo, ita ut facti forma gregis ex ani- 
mo, vitam moresque vestros ad divinae legis ac sacro- 
rum canonum normam componentes, illam tamquam ima- 
ginem scite depictam omnibus praebeatis, quo eam, 
quantum vires tulerint, imitentur. Mementote quod soli 

(1) Gregor. Magnus Hom. i9. 

(t) Origenes Tracl. 13. in Malth. 

(3) Cyni. Alex, in Ioh. 31. 

( 1 ) Cnrys. Orat, de B. Philogon. 

(5) Isidor. Lib. 3. Offic. cap. 46. 

non potestis perire, quia praeire debetis docendo ct ope- 
rando (i): ideoque animo et corpore optime comparati, 
exhibete vosmetipsos operarios inconfusibiles, adeo ut 
quicumque ex adverso est, vereatur, nihil habens ma- 
lum dicere de vobis. Diligite insuper domus Dei deco- 
rem, templi nitorem, divini cultus incrementum, ut po> 
pulus ad pietatem inflammetur, atque in fide solidetur. 
Ulinam dici de vobis possit, quod Hieronymus de Nepo- 
tiano: Erat sollicitus si niteret Altare ; si parietes absque 
fuligine ; si pavimenta tersa; si ianitor creber in porta, 
vela semper in ostiis ; si sacrarium mundum ; si vasa lu- 
culenta: et in omnes caeremonias pia sollicitudo deposita. 
Non minus, non maius negliqebat officium. Ubicumque 
eum quaereres, in Ecclesia invenires (2). Quidquid in 
templo ministratis, gratis date quia gratis accepistis: 
Deus namque templum suum non mercatoris vult esse di- 
versorium, sed domicilium sanctitatis ; nec vendibili Re- 
ligionis officio, sed obsequio gratuito usum ministerii Sa- 
cerdotalis informat (3). Exurgat auctoritas vestra con- 
tra profanatores domus Dei, intuentcs Magistrum sic fa- 
cientem: si emendare non potestis, tolerate et gemite. 
Demum, Carissimi, nullum sit calamitatis genus, cui pa- 
terno studio non occurratis; solamini moestos, sustentate 
egenos, docete errantes, renitentes ad remedium salutis 
protrahite, corripite indomitos, roborate pusillanimes, 

(I) Bern. Serin. ad Paat. in Synod. n. 7. 

(1) Epiat. 3. ad Beliod. 

(3) A^ros. Comment. in Luc. 

suscipite infirmos : uno verbo patientes estote ad omnes, 
ut omnes benedicant Patrem misericordiarum et Deum 
totius consolationis, qui fecit eis per vos misericordiam 
suam. 

Hactenus dicta, magna saltem ex parte vobis quoque 
communia esse intelligitis. Sacerdotes omnes sive saccu- 
lares sive regulares. In memoriam revocate, vos esse Dei 
ministros, quos Spiritus Sanctus dedit fungi ministerio 
angelorum, et licet in terris vita vestra agatur, officium 
tamen caelestibus negotiis contineri. Sanctificamini igi- 
tur, et cavete, ne Redemptoris nostri Sacramentum im- 
piorum contemptui praebeatis. Vos estis lapides Sanctua- 
rii : cavete, ne sitis lapides olTensionis et petra scandali. 
Illa Tridentinl verba semper ante oculos habeatis: ISihil 
esf, quod maqis ad pietatem et Dei cultum assidue in- 
struat, quam eorum vita et exemplum, qui se Divino mi- 
nisterio dedicarunt. Cum enim a rebus saeculi in altio- 
rem sublati locum conspiciantur , in eos, tamquam spe- 
culum, reliqui oculos conjiciunt, ex eisque sumunt quod 
imitentur. Quapropter sic decet omnino clericos in sortem 
Domini vocatos, vitam moresque suos omnes componere, 
ut habitu, gestu, incessu, sermone uliisque omnibus rebus, 
nil nisi grave, moderatum, ac religione plenum praese- 
ferant : levia etiam delicta, quae in ipsis maxima essent, 
fugiant, ut eorum actiones, cunctis afferant veneratio- 
nem (I). Vos igitur facti spectaculum mundo, angelis, 

(1) Sess. XXII. Cap. I. de Reform. 

et hominibus, mundum doctrina illuminate, homines 
exemplo instruite, angelos virtutibus aemulamini. Haec 
agentes, ministerium vestrum reddetis Deo acceptum, 
hominibus honorabile, et mercedem magnam nimis a 
caelesti patrefamilias accipietis. 

Nunc ad vos sermo Noster, prudentes Virgines , quae 
in secretioribus Ecclesiae hortulis conclusae .\gnum 
sequimini quocumque ierit. Quam pulchra est casta ve- 
stra generatio cum claritate ! immortalis est enim me- 
moria illius, quoniam apud Deum nota est, et apud 
homines! Vos estis flos ecclesiastici ordinis, lectissima 
portio gregis Christi. Vos estis comites angelorum , et 
corporale Dei templum, in quo habitat Spiritus San- 
ctus. Vos felices, quae mundi illecebras exosae, spon- 
sum vobis Christum Icsum delegistis. Etiam atque etiam 
attendite, quod Dilectus vester pascitur inter lilia. Me- 
mores ergo nobilitatis vestrae, estote virgines mente, 
virgines professione: spiritu vivite, spiritu ambulate: 
exhibete corpora vestra hostiam sanctam, viventem, 
Deo placentem. Vigilate, quia, qua non putatis, hora 
Sponsus vester adveniet. Idcirco sicut columbae in fo- 
raminibus petrae gementes, hunc semper suspirate: 
tamquam virgines prudentes, cum facibus oleo carita- 
tis iugiter ardentibus , hunc semper praestolamini : ut 
in eius adventu reformetur corpus humilitatis vestrae, 
configuratum corpori claritatis suae. 

Vos autem , quorum interest publicam rem mode- 

rari et communibus cirium commodis prospicere, in 
Domino hortamur, ut iustitiam diligatis. Animo reco- 
lite , quod prope est dies Domini , et omnes nos mani- 
festari oportet ante tribunal Christi, qui iustitias iudi- 
cabit, iudicium durissimum de his qui praesunt, fa- 
cturus. Quapropter nulla unquam sit apud vos perso- 
narum acceptio ; sed ita parvum ac inopem audiatis , 
ut divitem et magnum, semper quod iustum est, iudi- 
cantes : atque in id praecipue vigiles estote , ne tenuio- 
res propter imbecillitatem circumveniantur, nec locu- 
pletibus , ad sua vel tuenda vel recuperanda , gratia 
magis et potentia, quam leges faveant. 

Qui sublimi loco nati estis, gloriamini, at in Do- 
mino : non ab antiquorum probitate degeneres facti , 
sed veram nobilitatem mordicus retinentes, nempe di- 
vinam imaginem. Eratis aliquando tenebrae, nunc au- 
tem lux in Domino : ut filii lucis ambulate terrena omnia 
arbitrantes ut stercora, ut induamini Dominum lesum 
Christum. 

Divites, vobis in Domino praecipimus: nolite spe- 
rare in incerto divitiarum, sed thesaurizate vobis the- 
saurum non deficientem in caelis; praeterit enim figu- 
ra huius mundi. Thesaurus caeli est manus paupe- 
ris , et manus pauperis est gazophilacium Christi , quia 
quidquid pauper acceptat, Christus acceptat. Date ergo 
pauperi terram ut accipiatis caelum, date nummum, 
ut accipiatis regnum ; opes miseras eleemosyna compu- 

late; quae humana sunt, in divina convertite. Filii, 
per misericordias pauperum assumite patronam vobis 
misericordiam in extremo iudicio , ut esse possitis de 
poena liberi, de salute securi, quia frustra misericor- 
diam sperat in caelis, qui in terris misericordiam non 
fecerit. 

Filii quotquot estis carissimi et desideratissimi, sta- 
te in fide. Illa enim tenebricosa tempora ab Apostolo 
praedicta advenisse videntur, cum sanam doctrinam non 
sustinebunt , sed ad sim desideria coacervabunt sibi ma- 
gistros prurientes auribus , et a veritate quidem auditum 
avertent, ad fabulas autem convertentur (I), cum erunt 
homines seipsos amantes, cupidi, elati, superbi, blasphe- 
mi.... sine pace, criminatores, incontinentes... proditores , 
protervi, voluptatum amatores magis quam Dei, habentes 
speciem quidem pietatis, virtutem autem eius abnegan- 
tes (2). Hos, tamquam Immanissimam Christianae Re- 
ligionis atque humani generis pestem, devitate: bos, 
iterum atque iterum obtestamur cane peius et angue 
fugiatis. Blandiloquis ipsorum vocibus aures nolite prae- 
bere: dum enim se se de hominum genere optime me- 
ritos vestraeque felicitatis .studiosissimos vindices esse 
gloriantur, sunt hominum hostes acerrimi, et principis 
tenebrarum Gdissimi satellites; qui Religionem, tam- 
quam cuiusvis mali parentem, ex universo terrarum or- 

(I) Tim. IV, 3.4. 

\i) Ibid. III, i. seqq. 


Digitized by GooglC 



— li- 
be exterminare^ atque ita homines in aerumnarum cri- 
minumque omnium voraginem ui^ere ac propellere dies 
noclesque moliuntur. Sit itaque maxima cura ac gloria 
vestra, numquam ab illa fide discedere , quam ab ipso 
B. Petro accepistis, quam Summus Pontifex Cletus, olim 
Pastor vester, sanguine obsignavit, quam tot deinceps 
venerabiles Praesules ad hanc usque diem sartam tectam 
in vobis servare studuerunt. Ilanc tamen fidem operi- 
bus comprobate , quia lides sine operibus mortua est. 
Satagite igitur, ut per opera vestra bona, certam facia- 
tis vocationem vestram. 

Ut autem haec vota nobis benevertant enixe oremus. 
Fratres Filiique carissimi, Deum Patrem Omnipoten- 
tem, ut numine suo haec omnia in nobis perficiat; ore- 
mus et Icsum Christum Salvatorem nostrum , quoniam 
ex Ipso et per Ipsum et in Ipso sunt omnia ; Spiritum 
denique veritatis invocemus , qui fidem augeat, spem 
firmet, caritatem foveat. Quae orationes ut sicut in- 
censum in Augustissimae Trinitatis conspectum ascen- 
dant, utamur patrocinio Yii^inis et Matris Mariae, 
primaevae labis omnino nesciae (cuius septem dolorum 
memoria , quibus nos genuit stans iuxta Crucem Filii 
sui, hac dic recolitur), nec non invicti martyris lanua- 
rii Pontificis, quorum praesentissima ope utriusque Si- 
ciliae stat regnum: utamur etiam praesidio omnium 
Sanctorum Apostolorum , quorum tutela totum Eccle- 
siae corpus gubernatur ac regitur. Per hos, et per San- 

Cios Caelites Ruben. atque Bitunlin. Dioeceseos custo- 
des, volumus fieri obsecrationes , orationes , gratiarum 
actiones pro omnibus Cbristi fidelibus, praesertim pro 
Sacrosanctae Catholicae Ecclesiae exaltatione, quae quo- 
tidie vos generat verbo vitae ; pro Pastore Pastorum , 
Episcopo CEcumenico, populorum Patre Pio IX Ponti- 
fice Maximo, ut Pater misericordiarum diu sospitem 
servet, euinque magnificet in timore inimicorum; pro 
piissimo nostro Rege Ferdinando II. implorantes Ei vi- 
tam prolixam, imperium securum, populum devotum; 
pro cunctis Ecclesiae ordinibus, ut in Sancta Religione 
illos Deus conservare dignetur; tandem pro Nobis, ut 
Deus Nobis aperiat ostium sermonis ad praedicandum 
lesum Cbristum , et ut induamur multiplici Dei spiritu 
ad tuendam banc vineam Nobis concreditam. 

Deus autem repleat vos uberioribus caelestis gratiae 
donis, ut, cum veniemus, possimus consolari in vobis: 
maiorem enim non babemus gratiam , quam ut videa- 
mus filios Nostros in caritate ambulare, ut in vobis ho- 
norificetur Deus per lesum Christum, cuius virtute Pa- 
storalem vobis benedictionem peramanter impertimur. 

Datum Romae extra portam Latinam XIY. Kalen- 
das Octobris anno a partu Virginis MDCCCLIII. ipsa 
Consecrationis nostrae die. Dominica III. Septembris. 

